**Javni razpis za sofinanciranje ukrepov ohranjanja in spodbujanja razvoja kmetijstva in podeželja v Občini Šmartno pri Litiji za leto 2018**

Občina Šmartno pri Litiji razpisuje nepovratna finančna sredstva za uresničevanje ciljev ohranjanja in spodbujanja razvoja kmetijstva in podeželja za leto 2018 , ki se dodeljujejo po pravilih o dodeljevanju državnih pomoči v kmetijstvu, skladno z Uredbo komisije (EU) št. 702/2014 in Uredbo komisije (EU) št. 1407/2013 ter skladno s Pravilnikom o ohranjanju in spodbujanju razvoja kmetijstva in podeželja v Občini Šmartno pri Litiji za programsko obdobje 2016-2020 (Uradni list RS, št. 38/16).

**VIŠINA RAZPISANIH SREDSTEV**

Sredstva v višini 24.000,00 EUR so zagotovljena v proračunu Občine Šmartno pri Litiji za leto 2018, in sicer:

* za **UKREP 1**: Pomoč za naložbe v opredmetena in neopredmetena sredstva na kmetijskih gospodarstvih v zvezi s primarno kmetijsko proizvodnjo (Podukrep 1.1: Posodabljanje kmetijskih gospodarstev in Podukrep 1.2: Urejanje kmetijskih zemljišč in pašnikov), sredstva v višini **8.400,00 EUR**
* za **UKREP 2**: Pomoč za naložbe v zvezi s predelavo in trženjem kmetijskih proizvodov, sredstva v višini **3.600,00 EUR**
* za **UKREP 3:** Pomoč za zagotavljanje tehnične podore (ukrep de minimis), sredstva v višini **5.000,00 EUR**
* za **UKREP 4**: Podpora delovanju društev s področja kmetijstva, gozdarstva, in razvoja podeželja, sredstva v višini **7.000,00 EUR**

**VSEBINA VLOGE**

Vlagatelji oddajo popolno vlogo, ki vsebuje:

- **izpolnjen prijavni obrazec**: »Prijava na javni razpis za dodelitev finančnih sredstev za ohranjanje in spodbujanje razvoja kmetijstva in podeželja v Občini Šmartno pri Litiji v letu 2018«,

- **obvezne priloge k vlogi (dodatna dokumentacija)**, ki so navedene v celotnem besedilu javnega razpisa pri posameznem ukrepu in s katerimi dokazujejo izpolnjevanje pogojev za posamezne ukrepe, določene v razpisu.

Prijavni obrazec – vloga je na voljo od dneva objave razpisa do izteka prijavnega roka na sedežu Občine Šmartno pri Litiji, Tomazinova 2, 1275 Šmartno pri Litiji ali na spletni strani www.smartno-litija.si..

Vlagatelji lahko vložijo **izključno eno vlogo**, to je vlogo za sofinanciranje **izključno enega ukrepa**.

**ROK ZA PRIJAVO NA JAVNI RAZPIS**

Prijavitelji morajo prijave oz. vloge oddati najkasneje **do vključno 30.4.2018**. Šteje se, da je vloga pravočasno oddana, če je najkasneje do 30.4.2018, do 12. ure, oddana na sedežu Občine Šmartno pri Litiji, Tomazinova 2, 1275 Šmartno pri Litiji oziroma najkasneje do 30.4.2018 oddana na pošti (datum poštnega žiga na dan 30.4.2018).

Vloge se oddajajo v zaprti kuverti z navedenim polnim imenom ali nazivom vlagatelja na zadnji strani kuverte in z oznako na sprednji strani kuverte: **»Za javni razpis - KMETIJSTVO 2018«.**

Vloge lahko vlagatelji oddajo na sedežu Občine Šmartno pri Litiji, Tomazinova 2, 1275 Šmartno pri Litiji **v času uradnih ur**. V primeru oddaje vloge po pošti, je potrebno vlogo poslati na naslov: Občina Šmartno pri Litiji, Tomazinova 2, 1275 Šmartno pri Litiji.

**INFORMACIJE O RAZPISU**

Celotno besedilo javnega razpisa z vsemi informacijami o razpisu in prijavnimi obrazci je objavljeno na tem mestu.

Pojasnila in dodatne informacije so dosegljive na elektronskem naslovu karmen.sadar@smartno-litija.si; v času uradnih ur po telefonu na št. 01/8962-772 (Karmen Sadar) ali na št. 01/8962-770 (glavna pisarna).

**DOKUMENTI**

* Javni razpis za sofinanciranje ukrepov ohranjanja in spodbujanja razvoja kmetijstva in podeželja v Občini Šmartno pri Litiji za leto 2018
* Pravilnik o ohranjanju in spodbujanju razvoja kmetijstva in podeželja v Občini Šmartno pri Litiji za programsko obdobje 2016-2020
* [Prijavni obrazec - UKREP 1: Pomoč za naložbe v kmetijska gospodarstva](http://www.sentrupert.si/media/objave/dokumenti/2016/Ukrep_1_nalozbe_v_kmetijska_gospodarstva.doc)
* P[rijavni obrazec - ukrep 2: Pomoč za naložbe v zvezi s predelavo in trženjem kmetijskih proizvodov](http://www.sentrupert.si/media/objave/dokumenti/2016/Ukrep_5_nalozbe_za_dopolnilne_dejavnosti_na_kmetiji.doc)
* [Prijavni obrazec - UKREP 3: Pomoč za zagotavljanje tehnične podpore](http://www.sentrupert.si/media/objave/dokumenti/2016/Ukrep_6_izobrazevanje_in_usposabljanje_za_dopolnilne_dejavnosti_na_kmetiji.doc)
* [Prijavni obrazec - UKREP 4: Podpora delovanju društev s področja kmetijstva, gozdarstva in razvoja podeželja](http://www.sentrupert.si/media/objave/dokumenti/2016/Ukrep_8_podpora_delovanju_drustev.doc)